15.5.2023
SK
Úradný vestník Európskej únie
C 173/17
Návrh na začatie prejudiciálneho konania, ktorý podal Juzgado de lo Contencioso-Administrativo no 5 de Barcelona (Španielsko) 6. februára 2023 – Sagrario y otros/Subdelegación del Gobierno en Barcelona (Vec C-63/23, Sagrario) (2023/C 173/24) Jazyk konania: španielčina Vnútroštátny súd, ktorý podal návrh na začatie prejudiciálneho konania Juzgado de lo Contencioso-Administrativo no 5 de Barcelona Účastníci konania pred vnútroštátnym súdom Žalobcovia: Sagrario, Joaquín, Prudencio Žalovaný: Subdelegación del Gobierno en Barcelona Prejudiciálne otázky 1.
Majú článok 15 ods.
3 in fine a článok 17 smernice [2003/86/ES] (1), keď sa v nich hovorí o „mimoriadne zložitých okolnostiach“, automaticky zahŕňať všetky okolnosti, v ktorých sa môže ocitnúť maloletá osoba a/alebo ktoré sú podobné okolnostiam uvedeným v článku 15 smernice? 2.
Je vnútroštátna právna úprava, ktorá nestanovuje udelenie samostatného povolenia na pobyt, ktoré zabezpečí, že zlúčení rodinní príslušníci nezostanú bez povolenia na pobyt vydaného správnym orgánom, ak nastanú takéto mimoriadne zložité okolnosti, v súlade s článkom 15 ods.
3 in fine a článkom 17 smernice? 3.
Umožňujú článok 15 ods.
3 in fine a článok 17 smernice výklad, podľa ktorého toto právo na samostatné povolenie existuje, ak zlúčená rodina zostane bez povolenia na pobyt z dôvodov, ktoré nemôže ovplyvniť? 4.
Je vnútroštátna právna úprava, ktorá nestanovuje potrebné a povinné posúdenie okolností uvedených v článku 17 smernice pred zamietnutím obnovenia povolenia na pobyt zlúčených rodinných príslušníkov, v súlade s článkom 15 ods.
3 a článkom 17 smernice? 5.
Je vnútroštátna právna úprava, ktorá nestanovuje ako postup pred zamietnutím povolenia na pobyt alebo obnovením povolenia na pobyt zlúčenej osoby osobitný postup na vypočutie maloletých osôb, ak bolo garantovi zamietnuté povolenie na pobyt alebo jeho obnovenie, v súlade s článkom 15 ods.
3 a článkom 17 smernice, ako aj s článkom 6 ods.
1 a článkom 8 ods.
1 a 2 Európskeho dohovoru o ľudských právach a s článkami 47, 24, 7 a článkom 33 ods.
1 Charty základných práv Európskej únie? 6.
Je vnútroštátna právna úprava, ktorá nestanovuje ako postup pred zamietnutím povolenia na pobyt alebo obnovením povolenia na pobyt manžela, ktorý žiada o zlúčenie rodiny, ak bolo garantovi zamietnuté povolenie alebo obnovenie pobytu, postup, v ktorom sa tento manžel môže odvolávať na okolnosti stanovené v článku 17 smernice s cieľom požiadať, aby mu bola poskytnutá možnosť nepretržitého pobytu vo vzťahu k jeho predchádzajúcemu pobytu, v súlade s článkom 15 ods.
3 a článkom 17 smernice, ako aj s článkom 6 ods.
1 a článkom 8 ods.
1 a 2 Európskeho dohovoru o ľudských právach a s článkami 47, 24 a 7 a článkom 33 ods.
1 Charty základných práv Európskej únie?
(1)
Smernica Rady 2003/86/ES z 22. septembra 2003 o práve na zlúčenie rodiny (Ú. v.
EÚ L 251, 2003, s. 12; Mim. vyd.
19/006, s. 224).
Návrh na začatie prejudiciálneho konania, ktorý podal Bundesarbeitsgericht (Nemecko) 8. februára 2023 – MK/K GmbH (Vec C-65/23, K GmbH) (2023/C 173/25) Jazyk konania: nemčina Vnútroštátny súd, ktorý podal návrh na začatie prejudiciálneho konania Bundesarbeitsgericht